

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 14.novembrī **Nr.691**

 (prot. Nr.35, 27.§)

# Par garāžas ēkas Daugavpilī, Varšavas ielā 45B nojaukšanu

 Pamatojoties uz likuma “Par pašvaldībām” 14.panta otrās daļas 3.punktu, 21.panta pirmās daļas 27.punktu, Būvniecības likuma 7.panta pirmās daļas 2.punktu,

ņemot vērā, ka garāžu ēka ar kadastra apzīmējumu 0500 004 9402 001, Daugavpilī, Varšavas ielā 45B, pieder pašvaldībai,

saskaņā ar objekta „Smiltenes ielas divlīmeņu pārvada ar pievadiem būvniecība līdz Smilšu un Kauņas ielu krustojumam, Daugavpilī A daļa” 2019.gada 19.jūlija apsekošanas aktu Nr.7 konstatēts, ka pārvada būvniecības laikā garāžas Varšavas ielā 45B pamatne nosēdās, garāžas ēka atvienojās no pamatēkas, kā rezultātā tālākā garāžas ekspluatācija nav iespējama un ir bīstama, piedāvāts risinājums – demontēt avārijas stāvoklī esošo garāžu,

ņemot vērā pārvada būvuzņēmēja - piegādātāju apvienības „T un KT”, kas sastāv no sabiedrības ar ierobežotu atbildību „Tilts”, reģ.Nr.50103005351, un akciju sabiedrības „Kauno tiltai”, reģ.Nr.133729589 Lietuvas Republikā, 2019.gada 7.novembra vēstuli Nr.501-431, ņemot vērā Domes Finanšu komitejas 2019.gada 14.novembra atzinumu, atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atļaut būvuzņēmējam - piegādātāju apvienībai „T un KT”, kas sastāv no sabiedrības ar ierobežotu atbildību „Tilts”, reģ.Nr.50103005351, un akciju sabiedrības „Kauno tiltai”, reģ.Nr.133729589 Lietuvas Republikā (turpmāk – būvuzņēmējs), nojaukt Daugavpils pilsētas pašvaldībai piederošu garāžu ēku ar kadastra apzīmējumu 0500 004 9402 001, Daugavpilī, Varšavas ielā 45B, kas atrodas uz zemes vienības ar kadastra apzīmējumu 0500 004 9402 (turpmāk – garāža), par būvuzņēmēja līdzekļiem.

2. Daugavpils pilsētas domes izpilddirektoram I.Aleksejevam pieteikt būvuzņēmējam materiālo zaudējumu kompensāciju garāžas kadastrālās vērtības apmērā un ieturēt to no ieturētās garantijas summas.

3. Daugavpils pilsētas domes Īpašuma pārvaldīšanas departamentam kontrolēt garāžās nojaukšanas darbus, pēc to izpildes saņemt aktu par būves neesamību dabā un informēt Daugavpils pilsētas domes Centralizēto grāmatvedību.

Domes priekšsēdētājs *(personiskais paraksts)* A.Elksniņš